กฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลบางขวัญ ตำบลวังตะเคียน ตำบลบ้านใหม่ ตำบลท่าไข่ ตำบลคลองจุกกระเฌอ ตำบลหน้าเมือง ตำบลบางไผ่ ตำบลโสธร ตำบลบางตีนเป็ด ตำบลบางกะไห ตำบลบางพระ และตำบลคลองนา อำเภอเมืองฉะเชิงเทรา จังหวัดฉะเชิงเทรา พ.ศ. 2547 (เล่มที่ 1)

กฎกระทรวง
กำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิด
หรือบางประเภท
ในพื้นที่บางส่วนในท้องที่ตำบลบางขวัญ
ตำบลวังตะเคียน
ตำบลบ้านใหม่ ตำบลท่าไข่ ตำบลคลองจุกกระเฌอ
ตำบลหน้าเมือง
ตำบลบางไผ่ ตำบลโสธร ตำบลบางตีนเป็ด
ตำบลบางกะไห
ตำบลบางพระ และตำบลคลองนา
อำเภอเมืองฉะเชิงเทรา
จังหวัดฉะเชิงเทรา
พ.ศ. ๒๕๔๗[๑]

อาศัยอำนาจตามความในมาตรา
๕ (๓) แห่งพระราชบัญญัติควบคุมอาคาร พ.ศ.
๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙
ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทย
โดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้

ข้อ ๑  ในกฎกระทรวงนี้
อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก
หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน
แต่ไม่หมายความรวมถึงตลาดตามกฎหมายว่าด้วยการสาธารณสุข
และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล
หรือผลิตภัณฑ์ของชุมชน
บริเวณที่ ๑ หมายความว่า พื้นที่บริเวณ ดังต่อไปนี้
ทิศเหนือ จดแนวเส้นตั้งฉากกับทางหลวงแผ่นดินหมายเลข
๓๐๔ (ถนนสุวินทวงศ์) ตรงจุดที่อยู่ห่างจากทางรถไฟสายตะวันออก ตัดกับทางหลวงแผ่นดินหมายเลข ๓๐๔
(ถนนสุวินทวงศ์) ไปทางทิศเหนือตามแนวทางหลวงแผ่นดินหมายเลข
๓๐๔ (ถนนสุวินทวงศ์) เป็นระยะทาง ๒,๕๐๐ เมตร เริ่มจากจุดซึ่งตั้งอยู่ที่แนวเส้นขนานระยะ ๑,๖๐๐ เมตร กับศูนย์กลางทางหลวงแผ่นดินหมายเลข ๓๐๔ (ถนนสุวินทวงศ์) ไปทางทิศตะวันออกเฉียงเหนือ จนบรรจบกับคลองท่าไข่ ฝั่งตะวันตก
เป็นเส้นเลียบคลองท่าไข่ ฝั่งตะวันตก ไปทางทิศตะวันออกเฉียงใต้
จนถึงจุดที่ซึ่งคลองท่าไข่ ฝั่งเหนือ บรรจบกับคลองส่งน้ำชลประทานบ้านใหม่  บางขนาก ฝั่งตะวันออก เป็นเส้นเลียบคลองชลประทานบ้านใหม่  บางขนาก ฝั่งตะวันออกไปทางทิศตะวันออกเฉียงเหนือ จนบรรจบกับคลองสัมปะทวน ฝั่งตะวันตก และเป็นเส้นเลียบคลองสัมปะทวน
ฝั่งตะวันตกไปทางทิศตะวันออกเฉียงใต้จนบรรจบกับแนวเส้นกึ่งกลางแม่น้ำบางปะกง เป็นเส้นเลียบแนวเส้นกึ่งกลางแม่น้ำบางปะกง
ไปทางทิศตะวันออกเฉียงใต้ จนบรรจบกับแนวเส้นแบ่งเขตระหว่างอำเภอเมืองฉะเชิงเทรากับอำเภอบางคล้า
จังหวัดฉะเชิงเทรา
ทิศตะวันออก
จดเส้นแบ่งเขตระหว่างอำเภอเมืองฉะเชิงเทรา กับอำเภอบางคล้า
จังหวัดฉะเชิงเทราไปทางทิศใต้จนบรรจบกับแนวเส้นแบ่งเขตระหว่างอำเภอเมืองฉะเชิงเทรา
กับอำเภอบ้านโพธิ์ จังหวัดฉะเชิงเทรา
ทิศใต้
จดเส้นแบ่งเขตอำเภอเมืองฉะเชิงเทรากับอำเภอบ้านโพธิ์
ไปทางทิศตะวันตกจนบรรจบกับแนวเส้นขนานระยะ ๒,๐๐๐ เมตร กับศูนย์กลางทางหลวงแผ่นดินหมายเลข ๓๑๔
ทิศตะวันตก
จดเส้นขนานระยะ ๒,๐๐๐ เมตร กับศูนย์กลางทางหลวงแผ่นดินหมายเลข
๓๑๔ และแนวเส้นขนานระยะ ๑,๖๐๐ เมตร กับศูนย์กลางทางหลวงแผ่นดินหมายเลข
๓๐๔ (ถนนสุวินทวงศ์) ไปทางทิศตะวันออกเฉียงเหนือ
จนบรรจบกับแนวเส้นตั้งฉากกับทางหลวงแผ่นดินหมายเลข ๓๐๔ (ถนนสุวินทวงศ์) ตรงจุดที่อยู่ห่างจากทางรถไฟสายตะวันออก ตัดกับทางหลวงแผ่นดินหมายเลข ๓๐๔
(ถนนสุวินทวงศ์) ไปทางทิศเหนือตามแนวทางหลวงแผ่นดินหมายเลข
๓๐๔ (ถนนสุวินทวงศ์) เป็นระยะ ๒,๕๐๐ เมตร
เว้นแต่พื้นที่บริเวณที่
๒
บริเวณที่ ๒ หมายความว่า พื้นที่บริเวณ ดังต่อไปนี้
๒.๑ ทิศเหนือ จดแนวเส้นตรง ตรงจุดที่ตั้งอยู่ห่างจากคลองส่งน้ำชลประทานบ้านใหม่  บางขนาก
ฝั่งตะวันออก บรรจบกับคลองท่าไข่ ฝั่งเหนือ ไปทางทิศตะวันออกเฉียงเหนือเป็นระยะ
๗๔๐ เมตร เป็นเส้นตรงทำมุม ๑๔๒ องศา
ตามทิศทางทวนเข็มนาฬิกากับคลองส่งน้ำชลประทานบ้านใหม่  บางขนาก
ฝั่งตะวันออก ไปทางทิศตะวันออกเฉียงเหนือจนบรรจบกับคลองบ้านใหม่ ฝั่งตะวันออก
เป็นเส้นเลียบแนวคลองบ้านใหม่ ฝั่งตะวันออก ไปทางทิศเหนือจนบรรจบเขตเทศบาลเมืองฉะเชิงเทรา
และเป็นเส้นเลียบเขตเทศบาลเมืองฉะเชิงเทรา ไปทางทิศตะวันออก จนบรรจบกับแนวเส้นขนานระยะ
๔๐๐ เมตร กับศูนย์กลางทางหลวงแผ่นดินหมายเลข ๓๒๐๐
ทิศตะวันออก
จดเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๓๒๐๐ ไปทางทิศใต้
จนบรรจบกับแม่น้ำบางปะกง ฝั่งเหนือ เป็นเส้นเลียบแม่น้ำบางปะกง ฝั่งเหนือ
ไปทางทิศตะวันตกเฉียงใต้ และทิศตะวันตกเฉียงเหนือจนบรรจบกับแนวเส้นขนานระยะ ๒๐๐
เมตร กับถนนสาธารณะไม่ปรากฏชื่อ (แยกจากถนนชุมพล) ฟากตะวันออก
ทิศใต้ จดเส้นขนานระยะ ๒๐๐ เมตร กับถนนสาธารณะไม่ปรากฏชื่อ (แยกจากถนนชุมพล) ฟากตะวันออก
ไปทางทิศเหนือจนบรรจบกับแนวเขตสมาคมสงเคราะห์การกุศลฉะเชิงเทรา ด้านใต้
เป็นเส้นเลียบแนวเขตสมาคมสงเคราะห์การกุศลฉะเชิงเทรา ด้านใต้และด้านตะวันตกจนบรรจบกับแนวเส้นขนานระยะ
๘๐ เมตร กับศูนย์กลางถนนศุภกิจ เป็นเส้นเลียบแนวเส้นขนานระยะ
๘๐ เมตร กับศูนย์กลางถนนศุภกิจ ไปทางทิศตะวันตกเฉียงใต้จนถึงคลองท่าไข่ ฝั่งตะวันออก
เป็นเส้นเลียบคลองท่าไข่ ฝั่งตะวันออก ไปทางทิศตะวันตกเฉียงเหนือ ผ่านทางรถไฟสายตะวันออก
จนบรรจบกับถนนสาธารณะไม่ปรากฏชื่อ ฟากตะวันออก เป็นเส้นเลียบถนนสาธารณะไม่ปรากฏชื่อ ฟากตะวันออก
ไปทางทิศตะวันออกเฉียงใต้บรรจบแนวเขตทางรถไฟ ฟากเหนือ
เป็นเส้นเลียบแนวเขตทางรถไฟสายตะวันออกไปทางทิศตะวันตกเฉียงเหนือ
จนบรรจบคลองท่าไข่ ฝั่งเหนือ เป็นเส้นเลียบคลองท่าไข่ ฝั่งเหนือ
ไปทางทิศตะวันตกจนบรรจบกับคลองส่งน้ำชลประทานบ้านใหม่  บางขนาก
ฝั่งตะวันออก
ทิศตะวันตก
จดเส้นเลียบแนวคลองส่งน้ำชลประทานบ้านใหม่บางขนาก
ฝั่งตะวันออกไปทางทิศตะวันออกเฉียงเหนือ เป็นระยะ ๗๔๐ เมตร จนบรรจบกับแนวเส้นตรง
ทำมุม ๑๔๒ องศา ตามทิศทางทวนเข็มนาฬิกากับคลองส่งน้ำชลประทานบ้านใหม่  บางขนาก
ซึ่งเป็นจุดเริ่มต้น
๒.๒ ทิศเหนือ
จดเส้นขนานระยะ ๓๐๐ เมตร กับศูนย์กลางทางรถไฟสายตะวันออก เริ่มจากจุดซึ่งตั้งอยู่ริมทางหลวงแผ่นดินหมายเลข
๓๐๔ (ถนนสุวินทวงศ์) ฟากตะวันออก
ไปทางทิศตะวันออก จนบรรจบเขตทางรถไฟสายตะวันออก ฟากตะวันออก
เป็นเส้นเลียบแนวเขตทางรถไฟสายตะวันออก ฟากตะวันออก
ไปทางทิศตะวันออกเฉียงเหนือจนบรรจบกับคลองท่าไข่ ฝั่งตะวันตก
ทิศตะวันออก จดเส้นเลียบคลองท่าไข่ ฝั่งตะวันตก
ไปทางทิศตะวันออกเฉียงใต้
จนบรรจบกับถนนสาธารณะไม่ปรากฏชื่อ ฟากตะวันตก เป็นเส้นเลียบถนนสาธารณะไม่ปรากฏชื่อ
ฟากตะวันตก ไปทางทิศใต้จนบรรจบกับแนวเขตทางรถไฟสายตะวันออก ฟากเหนือ
ทิศใต้
จดแนวเขตทางรถไฟสายตะวันออก ฟากเหนือ ไปทางทิศตะวันตก
จนบรรจบกับทางหลวงแผ่นดินหมายเลข ๓๐๔ (ถนนสุวินทวงศ์) ฟากตะวันออก
ทิศตะวันตก
จดทางหลวงแผ่นดินหมายเลข ๓๐๔ (ถนนสุวินทวงศ์) ฟากตะวันออก ไปทางทิศเหนือ
จนบรรจบกับแนวเส้นขนานระยะ ๓๐๐ เมตร กับศูนย์กลางทางรถไฟสายตะวันออก
๒.๓ ทิศเหนือ
จดแนวเขตทางรถไฟสายตะวันออก ฟากใต้ เริ่มจากจุดซึ่งตั้งอยู่ที่แนวเส้นขนานระยะ ๗๕๐ เมตร
กับศูนย์กลางทางหลวงแผ่นดินหมายเลข ๓๑๔ ไปทางทิศตะวันออก จนบรรจบกับทางหลวงแผ่นดินหมายเลข
๓๐๔ (ถนนสุวินทวงศ์) ฟากตะวันตก และเป็นเส้นเลียบทางหลวงแผ่นดินหมายเลข
๓๐๔ (ถนนสุวินทวงศ์) ฟากตะวันตก
ไปทางทิศใต้ และทางหลวงแผ่นดินหมายเลข ๓๐๔ (ถนนมหาจักรพรรดิ์) ฟากใต้ ไปทางทิศตะวันออกจนบรรจบกับทางหลวงแผ่นดินหมายเลข ๓๑๔ ฟากตะวันตก
ทิศตะวันออก จดแนวเขตทางหลวงแผ่นดินหมายเลข ๓๑๔ ฟากตะวันตก
ไปทางทิศตะวันตกเฉียงใต้จนบรรจบแนวเขตปฏิรูปที่ดินเพื่อเกษตรกรรมของสำนักงานการปฏิรูปที่ดินเพื่อเกษตรกรรม
ด้านเหนือ
ทิศใต้
จดแนวเขตปฏิรูปที่ดินเพื่อเกษตรกรรมของสำนักงานการปฏิรูปที่ดินเพื่อเกษตรกรรม ด้านเหนือ
ไปทางทิศตะวันตกบรรจบกับแนวเส้นขนานระยะ ๗๕๐ เมตร
กับศูนย์กลางทางหลวงแผ่นดินหมายเลข ๓๑๔
ทิศตะวันตก
จดเส้นขนานระยะ ๗๕๐ เมตร กับศูนย์กลางทางหลวงแผ่นดินหมายเลข ๓๑๔ ฟากตะวันตก
ไปทางทิศตะวันออกเฉียงเหนือ จนบรรจบกับแนวเขตทางรถไฟสายตะวันออก ฟากใต้
๒.๔ ทิศเหนือ
จดแนวเขตทางหลวงแผ่นดินหมายเลข ๓๐๔ (ถนนมหาจักรพรรดิ์) ฟากใต้
เริ่มจากจุดซึ่งตั้งอยู่บริเวณที่ทางหลวงแผ่นดินหมายเลข ๓๑๔ ฟากตะวันออก
บรรจบกับทางหลวงแผ่นดินหมายเลข ๓๐๔ (ถนนมหาจักรพรรดิ์) ไปทางทิศตะวันออกเฉียงใต้ จนถึงจุดซึ่งตั้งอยู่ริมซอยจันทร์สุวรรณ ฟากตะวันตก
เป็นเส้นเลียบซอยจันทร์สุวรรณ ฟากตะวันตก ไปทางทิศตะวันตกเฉียงใต้จนบรรจบกับแนวเส้นขนานระยะ
๒๕๐ เมตร กับศูนย์กลางทางหลวงแผ่นดินหมายเลข ๓๐๔ (ถนนมหาจักรพรรดิ์) เป็นเส้นขนานระยะ ๒๕๐ เมตร กับศูนย์กลางทางหลวงแผ่นดินหมายเลข ๓๐๔ (ถนนมหาจักรพรรดิ์) ไปทางทิศตะวันออกเฉียงใต้
จนบรรจบกับสนามกีฬาจังหวัดฉะเชิงเทรา ด้านตะวันตก
ทิศตะวันออก
จดแนวเขตสนามกีฬาจังหวัดฉะเชิงเทรา ด้านตะวันตก ไปทางทิศตะวันตกเฉียงใต้
และเลียบถนนสวนสมเด็จ ฟากตะวันตก ไปทางทิศตะวันตกเฉียงใต้
จนถึงจุดที่ตั้งอยู่ริมถนนศรีโสธรตัดใหม่ ฟากตะวันตก เป็นเส้นเลียบถนนศรีโสธรตัดใหม่
ฟากตะวันตก ไปทางทิศตะวันออกเฉียงใต้ จนบรรจบกับแนวเขตถนนพระยาศรีสุนทร ฟากเหนือ
ทิศใต้
จดถนนพระยาศรีสุนทร ฟากเหนือ
และแนวเขตปฏิรูปที่ดินเพื่อเกษตรกรรมของสำนักงานการปฏิรูปที่ดินเพื่อเกษตรกรรม
ด้านเหนือ ไปทางทิศตะวันตก จนบรรจบกับทางหลวงแผ่นดินหมายเลข ๓๑๔ ฟากตะวันออก
ทิศตะวันตก
จดทางหลวงแผ่นดินหมายเลข ๓๑๔ ฟากตะวันออก
ไปทางทิศตะวันออกเฉียงเหนือจนบรรจบกับแนวเขตทางหลวงแผ่นดินหมายเลข ๓๐๔ (ถนนมหาจักรพรรดิ์) ฟากใต้
๒.๕ ทิศเหนือ
จดแนวเส้นขนานระยะ ๑๐๐ เมตร กับแม่น้ำบางปะกง ฝั่งใต้ เริ่มจากจุดซึ่งตั้งอยู่ริมทางหลวงแผ่นดินหมายเลข
๓๐๔ (ถนนศุขประยูร) ฟากตะวันออก
ไปทางทิศตะวันออกเฉียงใต้และทิศตะวันออก จนบรรจบกับแนวเส้นขนานระยะ ๒๐๐ เมตร
กับศูนย์กลางทางรถไฟสายตะวันออก
ทิศตะวันออก
จดเส้นขนานระยะ ๒๐๐ เมตร กับศูนย์กลางทางรถไฟสายตะวันออก ไปทางทิศตะวันออกเฉียงใต้จนบรรจบกับแนวเส้นขนานระยะ
๑๐๐ เมตร กับศูนย์กลางทางหลวงแผ่นดินหมายเลข ๓๐๔ (ฉะเชิงเทรา  พนมสารคาม)
ทิศใต้
จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๐๔
ไปทางทิศตะวันตกเฉียงใต้ จนบรรจบกับทางหลวงแผ่นดินหมายเลข ๓๐๔ (ถนนศุขประยูร) ฟากตะวันออก
ทิศตะวันตก
จดทางหลวงแผ่นดินหมายเลข ๓๐๔ (ถนนศุขประยูร) ฟากตะวันออก ไปทางทิศตะวันตกเฉียงเหนือ
จนถึงจุดซึ่งเป็นเส้นตั้งฉากกับศูนย์กลางทางหลวงแผ่นดินหมายเลข ๓๐๔ (ถนนศุขประยูร) ตรงจุดที่อยู่ห่างจากทางหลวงแผ่นดินหมายเลข
๓๐๔ (ฉะเชิงเทรา  พนมสารคาม) บรรจบกับทางหลวงแผ่นดินหมายเลข ๓๐๔ (ถนนศุขประยูร) ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๐๔ (ถนนศุขประยูร) เป็นระยะทาง ๑,๓๘๐
เมตร เป็นเส้นตั้งฉากไปทางทิศตะวันออกเฉียงเหนือ จนบรรจบกับคลองบางตีนเป็ด
ฝั่งตะวันตก และเป็นเส้นเลียบคลองบางตีนเป็ด ฝั่งตะวันตก ไปทางทิศตะวันตกเฉียงเหนือจนบรรจบกับแนวเส้นตั้งฉากกับทางหลวงแผ่นดินหมายเลข
๓๐๔ (ถนนศุขประยูร) ตรงจุดที่อยู่ห่างจากทางหลวงแผ่นดินหมายเลข
๓๐๔ (ถนนศุขประยูร) บรรจบกับทางหลวงแผ่นดินหมายเลข
๓๐๔ (ฉะเชิงเทรา  พนมสารคาม) ไปทางทิศตะวันออกเฉียงเหนือตามแนวทางหลวงแผ่นดินหมายเลข
๓๐๔ (ถนนศุขประยูร) เป็นระยะทาง ๒,๐๖๐ เมตร เป็นเส้นเลียบแนวเส้นตั้งฉาก
ไปทางทิศตะวันตกเฉียงใต้จนบรรจบกับทางหลวงแผ่นดินหมายเลข
๓๐๔ (ถนนศุขประยูร) ฟากตะวันออก
เป็นเส้นเลียบทางหลวงแผ่นดินหมายเลข ๓๐๔ (ถนนศุขประยูร) ฟากตะวันออก ไปทางทิศตะวันตกเฉียงเหนือจนบรรจบกับแนวเส้นขนานระยะ ๑๐๐
เมตร กับแม่น้ำบางปะกง ฝั่งตะวันตก
๒.๖ ทิศตะวันออก
จดทางหลวงแผ่นดินหมายเลข ๓๐๔ (ถนนศุขประยูร) ฟากตะวันตก ตรงจุดที่ตั้งอยู่ที่แนวเส้นขนานระยะ ๑๐๐ เมตร
กับแม่น้ำบางปะกง ฝั่งใต้ ไปทางทิศตะวันออกเฉียงใต้ จนบรรจบจุดซึ่งเป็นเส้นตั้งฉากกับศูนย์กลางทางหลวงแผ่นดินหมายเลข
๓๐๔ (ถนนศุขประยูร) ตรงจุดที่อยู่ห่างจากบริเวณทางหลวงแผ่นดินหมายเลข
๓๐๔ (ถนนศุขประยูร) บรรจบกับทางหลวงแผ่นดินหมายเลข
๓๑๔ (ถนนเลี่ยงเมือง) ไปทางทิศตะวันตกเฉียงเหนือ
ตามแนวทางหลวงแผ่นดินหมายเลข ๓๐๔ (ถนนศุขประยูร) เป็นระยะทาง ๒,๐๖๐ เมตร
และเป็นเส้นเลียบแนวเส้นตั้งฉากไปทางทิศตะวันตก จนบรรจบเขตเทศบาลเมืองฉะเชิงเทรา
เป็นเส้นเลียบแนวเขตเทศบาลเมืองฉะเชิงเทรา ไปทางทิศตะวันออกเฉียงใต้
จนบรรจบกับแนวเขตถนนสาธารณะไม่ปรากฏชื่อ ฟากเหนือ
และเป็นเส้นเลียบแนวเขตถนนสาธารณะไม่ปรากฏชื่อ ฟากเหนือ ไปทางทิศตะวันออก
จนบรรจบกับทางหลวงแผ่นดินหมายเลข ๓๐๔ (ถนนศุขประยูร) ฟากตะวันตก และเป็นเส้นเลียบแนวเขตทางหลวงแผ่นดินหมายเลข ๓๐๔ (ถนนศุขประยูร) ฟากตะวันตกไปทางทิศตะวันออกเฉียงใต้
บรรจบกับแนวเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๑๔ (ถนนเลี่ยงเมือง) ฟากเหนือ
ทิศใต้ จดเส้นขนานระยะ ๑๐๐ เมตร
กับศูนย์กลางทางหลวงแผ่นดินหมายเลข
๓๑๔ (ถนนเลี่ยงเมือง) ไปทางทิศตะวันตกบรรจบกับแนวเส้นขนานระยะ ๕๐๐ เมตร กับแม่น้ำบางปะกง
ฝั่งตะวันออก
ทิศตะวันตก
จดเส้นขนานระยะ ๕๐๐ เมตร กับแม่น้ำบางปะกง ฝั่งตะวันออก ไปทางทิศตะวันออกเฉียงเหนือจนบรรจบกับแนวเส้นขนานระยะ
๕๐๐ เมตร กับศูนย์กลางทางหลวงแผ่นดินหมายเลข ๓๑๔ (ถนนเลี่ยงเมือง)
เป็นเส้นเลียบแนวเส้นขนานระยะ ๕๐๐ เมตร ไปทางทิศตะวันออกจนถึงจุดซึ่งตั้งอยู่ริมคลองศาลเจ้าแม่อาเนี่ย
ฝั่งตะวันออก เป็นเส้นเลียบแนวคลองศาลเจ้าแม่อาเนี่ย ฝั่งตะวันออก
ไปทางทิศตะวันตกเฉียงเหนือ จนบรรจบเส้นขนานระยะ ๑๐๐ เมตร กับแม่น้ำบางปะกง
ฝั่งตะวันออก เป็นเส้นเลียบแนวเส้นขนานระยะ ๑๐๐ เมตร กับแม่น้ำบางปะกง
ฝั่งตะวันออก ไปทางทิศตะวันออกเฉียงเหนือจนบรรจบกับแนวเขตทางหลวงแผ่นดินหมายเลข
๓๐๔ (ถนนศุขประยูร) ฟากตะวันตก
๒.๗ ทิศเหนือ
จดเส้นเลียบแนวเขตถนนพระยาศรีสุนทร ฟากใต้
เริ่มจากจุดซึ่งตั้งอยู่ริมเขตปฏิรูปที่ดินเพื่อเกษตรกรรมของสำนักงานการปฏิรูปที่ดินเพื่อเกษตรกรรม
ด้านเหนือ ไปทางทิศตะวันออก จนบรรจบกับคลองโสธร ฝั่งตะวันตก
ทิศตะวันออก
จดเส้นเลียบคลองโสธร ฝั่งตะวันตกไปทางทิศใต้จนบรรจบกับถนนประชาสรรค์ ฟากเหนือ
และเป็นเส้นเลียบตามแนวถนนประชาสรรค์ ฟากเหนือ ไปทางทิศตะวันตกเฉียงใต้
และเลียบแนวเขตปฏิรูปที่ดินเพื่อเกษตรกรรมของสำนักงานการปฏิรูปที่ดินเพื่อเกษตรกรรม ด้านตะวันตก
จนบรรจบกับจุดซึ่งตั้งอยู่ริมถนนประชาสรรค์ ซอย ๓ ฟากตะวันตก เป็นเส้นเลียบแนวเขตถนนประชาสรรค์
ซอย ๓ ฟากตะวันตก ไปทางทิศตะวันออกเฉียงใต้จนบรรจบถนนเทพคุณากร ฟากเหนือ
เป็นเส้นเลียบถนนเทพคุณากร ฟากเหนือ ไปทางทิศตะวันตกเฉียงใต้จนถึงจุดซึ่งตั้งอยู่ริมถนนเทพคุณากร ฟากใต้
บรรจบกับถนนเทพคุณากร ซอย ๗ ฟากตะวันตก เป็นเส้นเลียบถนนเทพคุณากร ซอย ๗
ฟากตะวันตก ไปทางทิศตะวันออกเฉียงใต้ และต่อเป็นเส้นตรงไปบรรจบกับแนวเส้นขนานระยะ
๓๐๐ เมตร กับแม่น้ำบางปะกง ฝั่งตะวันตก เป็นเส้นขนานระยะ ๓๐๐ เมตร กับแม่น้ำบางปะกง
ฝั่งตะวันตก ไปทางทิศใต้จนบรรจบกับแนวเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข
๓๑๔ (ถนนเลี่ยงเมือง)
ทิศใต้ จดเส้นขนานระยะ ๑๐๐ เมตร
กับศูนย์กลางทางหลวงแผ่นดินหมายเลข
๓๑๔ (เลี่ยงเมือง) ไปทางทิศตะวันตกเฉียงใต้จนบรรจบกับทางหลวงแผ่นดินหมายเลข ๓๑๔ ฟากตะวันออก
ทิศตะวันตก
จดเส้นเลียบแนวทางหลวงแผ่นดินหมายเลข ๓๑๔ ฟากตะวันออก ไปทางทิศตะวันออกเฉียงเหนือ
จนบรรจบกับแนวเขตปฏิรูปที่ดินเพื่อเกษตรกรรมของสำนักงานการปฏิรูปที่ดินเพื่อเกษตรกรรม
ด้านใต้ เป็นเส้นเลียบแนวเขตปฏิรูปที่ดินเพื่อเกษตรกรรมของสำนักงานการปฏิรูปที่ดินเพื่อเกษตรกรรม
ด้านใต้ ไปทางทิศตะวันออกเฉียงเหนือ จนบรรจบกับถนนพระยาศรีสุนทร ฟากใต้
๒.๘ ทิศเหนือ
จดแนวเขตปฏิรูปที่ดินเพื่อเกษตรกรรมของสำนักงานการปฏิรูปที่ดินเพื่อเกษตรกรรม
ด้านใต้ เริ่มจากจุดซึ่งตั้งอยู่ที่แนวเส้นขนานระยะ ๗๕๐ เมตร กับศูนย์กลางทางหลวงแผ่นดินหมายเลข
๓๑๔ เป็นเส้นเลียบแนวเขตปฏิรูปที่ดินเพื่อเกษตรกรรมของสำนักงานการปฏิรูปที่ดินเพื่อเกษตรกรรมจนบรรจบกับแนวคลองบางกุ้ง
ฝั่งใต้ และเลียบแนวคลองบางกุ้ง ฝั่งใต้ จนบรรจบกับทางหลวงแผ่นดินหมายเลข ๓๑๔
ฟากตะวันตก
ทิศตะวันออก
จดเส้นเลียบแนวทางหลวงแผ่นดินหมายเลข ๓๑๔ ฟากตะวันตก
ไปทางทิศตะวันตกเฉียงใต้จนบรรจบกับถนนสาธารณะไม่ปรากฏชื่อ ฟากเหนือ
ทิศใต้
จดเส้นเลียบแนวถนนสาธารณะไม่ปรากฏชื่อ ฟากเหนือ ไปทางทิศตะวันตกเฉียงเหนือ
จนบรรจบกับแนวเส้นขนานระยะ ๗๕๐ เมตร กับศูนย์กลางทางหลวงแผ่นดินหมายเลข ๓๑๔
ทิศตะวันตก
จดเส้นขนานระยะ ๗๕๐ เมตร กับศูนย์กลางทางหลวงแผ่นดินหมายเลข ๓๑๔ ไปทางทิศตะวันออกเฉียงเหนือจนบรรจบกับแนวเขตปฏิรูปที่ดินเพื่อเกษตรกรรมของสำนักงานการปฏิรูปที่ดินเพื่อเกษตรกรรม
ด้านใต้
๒.๙ ทิศเหนือ
จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๑๔ (ถนนเลี่ยงเมือง) จากจุดซึ่งตั้งบนแนวเส้นขนานระยะ
๑๐๐ เมตร กับแม่น้ำบางปะกง ฝั่งตะวันออก ไปทางทิศตะวันออก
จนบรรจบกับทางหลวงแผ่นดินหมายเลข ๓๑๕ ฟากตะวันตก
ทิศตะวันออก
จดเส้นเลียบทางหลวงแผ่นดินหมายเลข ๓๑๕ ฟากตะวันตก ไปทางทิศตะวันออกเฉียงใต้
จนบรรจบกับแนวเส้นขนานระยะ ๘๐๐ เมตร กับศูนย์กลางทางหลวงแผ่นดินหมายเลข ๓๑๔ (ถนนเลี่ยงเมือง)
ทิศใต้
จดเส้นขนานระยะ ๘๐๐ เมตร กับศูนย์กลางทางหลวงแผ่นดินหมายเลข ๓๑๔ (ถนนเลี่ยงเมือง) ไปทางทิศตะวันตก จนบรรจบกับแนวเส้นขนานระยะ ๑๐๐ เมตร กับแม่น้ำบางปะกง
ฝั่งตะวันออก และเป็นเส้นเลียบแนวขนานระยะ ๑๐๐ เมตร กับแม่น้ำบางปะกง ฝั่งตะวันออก
ไปทางทิศตะวันตกเฉียงเหนือ จนบรรจบกับแนวเส้นขนานระยะ ๑๐๐ เมตร
กับศูนย์กลางทางหลวงแผ่นดินหมายเลข ๓๑๔ (ถนนเลี่ยงเมือง) ซึ่งเป็นจุดเริ่มต้น
๒.๑๐ ทิศเหนือ
จดเส้นขนานระยะ ๑๐๐ เมตร กับศูนย์กลางทางหลวงแผ่นดินหมายเลข ๓๑๔ (ถนนเลี่ยงเมือง) จากจุดซึ่งตั้งอยู่ริมทางหลวงแผ่นดินหมายเลข
๓๑๔ (ถนนเลี่ยงเมือง) ไปทางทิศตะวันออก จนบรรจบกับแนวเส้นขนานระยะ ๑๐๐ เมตร กับแม่น้ำบางปะกง
ฝั่งตะวันตก
ทิศตะวันออก
จดเส้นขนานระยะ ๑๐๐ เมตร กับแม่น้ำบางปะกง ฝั่งตะวันตก
ไปทางทิศตะวันออกเฉียงใต้ จนบรรจบแนวเส้นขนานระยะ ๘๐๐ เมตร กับศูนย์กลางทางหลวงแผ่นดินหมายเลข
๓๑๔ (ถนนเลี่ยงเมือง)
ทิศใต้
จดเส้นขนานระยะ ๘๐๐ เมตร กับศูนย์กลางทางหลวงแผ่นดินหมายเลข ๓๑๔ (ถนนเลี่ยงเมือง) ไปทางทิศตะวันตกจนบรรจบกับทางหลวงแผ่นดินหมายเลข ๓๑๔ ฟากตะวันออก
ทิศตะวันตก
จดทางหลวงแผ่นดินหมายเลข ๓๑๔ ฟากตะวันออก ไปทางทิศตะวันออกเฉียงเหนือ จนบรรจบแนวเส้นขนานระยะ
๑๐๐ เมตร กับศูนย์กลางทางหลวงแผ่นดินหมายเลข ๓๑๔ (ถนนเลี่ยงเมือง)
ทั้งนี้
ไม่รวมถึงสถานที่ราชการ สถานการศึกษา ศาสนสถาน และสนามกีฬาจังหวัด
ทั้งนี้
ตามแผนที่ท้ายกฎกระทรวงนี้

ข้อ ๒  ให้กำหนดพื้นที่บางส่วนในท้องที่ตำบลบางขวัญ
ตำบลวังตะเคียน ตำบลบ้านใหม่ ตำบลท่าไข่ ตำบลคลองจุกกระเฌอ ตำบลหน้าเมือง
ตำบลบางไผ่ ตำบลโสธร ตำบลบางตีนเป็ด ตำบลบางกระไห ตำบลบางพระ และตำบลคลองนา
อำเภอเมืองฉะเชิงเทรา จังหวัดฉะเชิงเทรา ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท
ดังต่อไปนี้
(๑) ภายในบริเวณที่ ๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่
๓๐๐ ตารางเมตรขึ้นไป
(๒) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้
(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกัน
เพื่อประกอบกิจการในอาคารหลังเดียวกันหรือหลายหลังเกิน ๑,๐๐๐
ตารางเมตร
(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกัน
เพื่อประกอบกิจการในอาคารหลังเดียวกันหรือหลายหลังตั้งแต่ ๓๐๐ ตารางเมตร แต่ไม่เกิน
๑,๐๐๐ ตารางเมตร
เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนด ดังต่อไปนี้
๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า
๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า
๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่
๑๔ เมตรขึ้นไป ไม่น้อยกว่า ๑๐๐ เมตร
๓. มีที่ว่างไม่น้อยกว่า
๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร
๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน
๑.๕ ต่อ ๑
๕. มีอัตราส่วนของพื้นที่ว่างที่จัดให้เป็นสวน
หรือบริเวณปลูกต้นไม้ หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร
ไม่น้อยกว่าร้อยละ ๒๐
๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า
๕๐ เมตร
โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๗. มีที่ว่างด้านข้างและด้านหลังของอาคาร
ห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตร
โดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๘. อาคารที่มีความสูงเกิน
๑๐ เมตร ต้องมีระยะห่างจากแนวเขตที่ดิน ซึ่งเป็นที่ตั้งอาคารศูนย์ราชการหลักของจังหวัดหรืออำเภอ
ศาสนสถาน โบราณสถาน หรือสถานศึกษาไม่น้อยกว่า ๕๐๐ เมตร
โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว
๙. มีที่จอดรถยนต์ไม่น้อยกว่า
๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร
๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า
๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔
เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตร
ต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวก

ข้อ ๓  ภายในบริเวณพื้นที่ที่กำหนดตามข้อ ๒
ห้ามบุคคลใดดัดแปลง หรือเปลี่ยนการใช้อาคารใด ๆ
ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒

ข้อ ๔  อาคารที่มีอยู่แล้วในบริเวณพื้นที่ที่กำหนดตามข้อ
๒ ก่อนหรือในวันที่กฎกระทรวงนี้ใช้บังคับ
ให้ได้รับยกเว้นไม่ต้องปฏิบัติตามกฎกระทรวงนี้
แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ
๒

ข้อ ๕  อาคารที่ได้รับใบอนุญาตหรือใบรับแจ้งการก่อสร้าง
ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร
หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ
และยังก่อสร้าง ดัดแปลง หรือเปลี่ยนการใช้ไม่แล้วเสร็จ
ให้ได้รับการยกเว้นไม่ต้องปฏิบัติตามกฎกระทรวงนี้
แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้

ให้ไว้ ณ
วันที่ ๑ กันยายน พ.ศ. ๒๕๔๗
โภคิน  พลกุล
รัฐมนตรีว่าการกระทรวงมหาดไทย

[เอกสารแนบท้าย]

๑.
แผนที่ท้ายกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท
ในพื้นที่บางส่วนในท้องที่ตำบลบางขวัญ ตำบลวังตะเคียน ตำบลบ้านใหม่ ตำบลท่าไข่ ตำบลคลองจุกกระเฌอ ตำบลหน้าเมือง ตำบลบางไผ่ ตำบลโสธร
ตำบลบางตีนเป็ด ตำบลบางกะไห ตำบลบางพระ และตำบลคลองนา อำเภอเมืองฉะเชิงเทรา
จังหวัดฉะเชิงเทรา พ.ศ. ๒๕๔๗

(ดูข้อมูลจากภาพกฎหมาย)

หมายเหตุ
:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทย
เรื่อง กำหนดบริเวณห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลบางขวัญ
ตำบลวังตะเคียน ตำบลบ้านใหม่ ตำบลท่าไข่ ตำบลคลองจุกกระเฌอ ตำบลหน้าเมือง ตำบลบางไผ่
ตำบลโสธร ตำบลบางตีนเป็ด ตำบลบางกะไห ตำบลบางพระ และตำบลคลองนา
อำเภอเมืองฉะเชิงเทรา จังหวัดฉะเชิงเทรา ลงวันที่ ๒ กันยายน ๒๕๔๖
ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสอง
แห่งพระราชบัญญัติควบคุมอาคาร พ.ศ. ๒๕๒๒
บัญญัติว่า
ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับ
ให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป
เพื่อประโยชน์ในด้านการรักษาคุณภาพสิ่งแวดล้อม การผังเมือง
และการอำนวยความสะดวกแก่การจราจร  จึงจำเป็นต้องออกกฎกระทรวงนี้

สุภาพร/พิมพ์
๑๐ กุมภาพันธ์
๒๕๔๘

ศุภสรณ์/ธัญกมล/ตรวจ
๒๒ เมษายน ๒๕๔๘

ปิติวรรณ/ปรับปรุง
๙ กันยายน ๒๕๖๓

อรญา/ตรวจ
๔ มกราคม ๒๕๖๔

[๑]
ราชกิจจานุเบกษา เล่ม ๑๒๑/ตอนพิเศษ
๕๑ ก/หน้า
๑๐๒ (เล่มที่ ๑)/๓
กันยายน ๒๕๔๗